Document ID: 31994D0475

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Ιουλίου 1994 για τροποποίηση της αποφάσεως 89/21/ΕΟΚ του Συμβουλίου σχετικά με παρέκκλιση από τις απαγορεύσεις, λόγω αφρικανικής πανώλης των χοίρων, για ορισμένα τμήματα του εδάφους της Ισπανίας (Κείμενο που παρουσιάζει ενδιαφέρον για τον ΕΟΧ) (94/475/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 94/178/ΕΚ (2), και ιδίως το άρθρο 9α,
την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 8α,
την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (5), όπως τροποποιήθηκε τελευταία από την οδηγία 91/687/ΕΟΚ (6), και ιδίως το άρθρο 7α,
Εκτιμώντας:
ότι το 1988, λόγω της βελτίωσης της υγειονομικής κατάστασης, κατέστη δυνατή η έκδοση της απόφασης 89/21/ΕΟΚ του Συμβουλίου (7), όπως τροποποιήθηκε τελευταία από την απόφαση 93/443/ΕΟΚ (8)- ότι η εν λόγω απόφαση είχε ως συνέπεια τη δημιουργία μιας περιοχής απαλλαγμένης από την ασθένεια και μιας μολυσμένης περιοχής-
ότι λόγω της βελτιωμένης υγειονομικής κατάστασης της επαρχίας Salamanca, η εν λόγω επαρχία δύναται να προστεθεί στην περιοχή που είναι καθορισμένη ως απαλλαγμένη από την εν λόγω ασθένεια-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της αποφάσεως 89/21/ΕΟΚ αντικαθίσταται από τα εξής:
"ΠΑΡΑΡΤΗΜΑ Ι
Όλα τα τμήματα του εδάφους της Ισπανίας νοτίως και ανατολικώς της γραμμής που σχηματίζεται από:
- τα σύνορα μεταξύ επαρχιών Salamanca και Caceres στο σημείο που εφάπτονται με τα πορτογαλικά σύνορα, ανατολικώς, βορειοανατολικώς και νοτιοανατολικώς, μέχρι τη συμβολή τους με τα σύνορα με την επαρχία Avila,
- τα σύνορα μεταξύ των επαρχιών Avila και Caceres νοτίως και νοτιοδυτικώς ώς το σημείο όπου συναντούν το δρόμο C-110 στο Puerto de Tornavacas,
- το δρόμο C-110 από το Puerto de Tornavacas νοτιοδυτικώς έως τις πόλεις Tornavacas, Jerte και Plasencia,
- το δρόμο C-524 από την Plasencia νοτίως έως το Trujillo,
- το δρόμο από την πόλη Trujillo νοτίως μέσω των χωριών La Cumbre και Montanchez έως την Merida,
- το δρόμο 630 νοτίως προς τις πόλεις Torremegia και Almendralejo έως την Villafranca de los Barros,
- το δρόμο από τη Villafranca de los Barros ανατολικά μέχρι τις πόλεις Ribera del Fresno, Hornachos και Campillo de Llerena έως την πόλη Peraleda del Zaucejo και, στη συνέχεια, νοτιοανατολικά προς το Monterrubio de la Serena και Helechal έως τη διασταύρωση με τη σιδηροδρομική γραμμή στην πόλη Cabeza del Buey,
- τη σιδηροδρομική γραμμή (Castuera-Puertollano) από την Cabeza del Buey με κατεύθυνση προς ανατολάς μέχρι τη στιγμή που περνά τα σύνορα μεταξύ των επαρχιών Badajoz και Cordoba - τα σύνορα της επαρχίας της Cordoba μέχρι τη στιγμή που συναντούν τον ποταμό Guadalmez,
- τον ποταμό Guadalmez με κατεύθυνση νοτιοανατολική - τα σύνορα μεταξύ των επαρχιών Ciudad Real και Cordoba, τον ποταμό de las Yeguas με κατεύθυνση προς νότο όπου αποτελεί το σύνορο των επαρχιών της Cordoba και της Jaen- τον ποταμό Guadalquivir με κατεύθυνση νοτιοανατολική από την Villa del Rio μέσω των Montoro, El Carpio, Cordoba, Almodovar del Rio, Posadas, Penaflor, Alcolea del Rio, Villaverde del Rio Alcala del Rio, Sevilla και Coria del Rio μέχρι τη στιγμή που διασταυρώνεται με τα σύνορα μεταξύ των επαρχιών Sevilla και Cadiz,
- το δρόμο που πηγαίνει προς το Guadalquivir με κατεύθυνση νοτιοανατολική μέσω των πόλεων Trebujena, Mesas de Asta και Jerez de la Frontera,
- το δρόμο 342 με κατεύθυνση ανατολική μέσω των περιοχών Arcos de la Frontera, Bornos, Villamartin, Algodanales μέχρι Olvera,
- το δρόμο που πηγαίνει προς την Olvera με κατεύθυνση νοτιοανατολική μέσω των Estacion de Setenil έως το Cuevas del Becerro,
- το δρόμο που πηγαίνει προς το Cuevas del Becerro με κατεύθυνση βορειοανατολική προς την Huertas και Montes, μετά με κατεύθυνση προς την Ardales, μετά προς το νότο έως το El Burgo,
- το δρόμο 344 από το EL Burgo προς την Alozaina έως την Coin,
- το δρόμο 337 από την Coin προς τη Μεσόγειο μέσω της Monda, Ojen και Marbella."
Άρθρο 2
Τα κράτη μέλη τροποποιούν τα μέτρα που εφαρμόζουν όσον αφορά το εμπόριο, έτσι ώστε να καθίστανται σύμφωνα με την παρούσα απόφαση. Ενημερώνουν αμέσως την Επιτροπή σχετικά.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 15 Ιουλίου 1994.

Labels: 3
17
18
6